Հունվարին Դավութօղլուն Միջերկրական ծովով Եվրոպա հասնել փորձող սիրիացի փախստականների մահվան պատասխանատվությունը դրեց Ռուսաստանի վրա. «Երեկ մեր ծովափ է նետվել 36 սիրիացի փախստականի դիակ՝ մեծ մասը երեխաներ։ Սիրիական վարչակարգն անխնա, բարբարոսաբար ռմբակոծում է խաղաղ բնակիչներին։ Ռուսաստանն էլ արդեն մաս է կազմել այդ զուլումի։ Ծովափ նետված դիակները խորհրդանշում են մարդկային աղետ, որի համար մեղավոր է միջազգային հանրությունը և հատկապես՝ ՄԱԿ ԱԽ-ը։ Դա առաջին հերթին վերաբերում է Ռուսաստանին, ով վետո է դրել Սիրիայի վերաբերյալ յուրաքանչյուր որոշման վրա»[68]։ Ի պատասխան՝ Մարիա Զախարովան հայտարարեց. «Դավութօղլուն ցինիկաբար փորձում է թուրքական ափերի մոտ սիրիացի փախստականների մահվան պատասխանատվությունը բարդել Ռուսաստանի, ինչպես նաև ՄԱԿ ԱԽ-ի վրա։ Նման անհեթեթ մեղադրանքները ոչ այլ ինչ են, եթե ոչ այդ և շատ այլ սիրիացիների մահվան համար ուղիղ պատասխանատվությունն իր վրայից հանելու բուն Անկարայի ձգտում»[69]։ Արդեն ապրիլին ՌԴ ԱԳՆ-ը «վայրի» որակեց ԵՄ-ի հետ համաձայնագրի շրջանակներում սիրիացի փախստականների հանդեպ Թուրքիայի իշխանությունների կիրառած մեթոդները և Թուրքիայի իշխանություններին մեղադրեց թուրք-սիրիական սահմանին սեփական գործողություններով «կրակի վրա յուղ լցնելու համար»[70]: